
Yn ystod y traethawd hon ,bwriad yr awdur yw trafod gwasanaeth Cynllunio Person Ganolog (CPG) maent wedi cynllunio ar gyfer grŵp o blant bregus . Y gwasanaeth person canolog mae’r awdur wedi cynllunio yw gwasanaeth therapi chwarae ar gyfer plant sydd wedi derbyn diagnosis o Anhwylder Sbectrwm Awtistaidd (ASA) yn ddiweddar. Nod y gwasanaeth person canolog hwn , trwy’r defnydd o therapi chwarae , yw sicrhau bod anghenion y plentyn yn cael eu rhoi yn gyntaf trwy weithio yn uniongyrchol gyda'r plentyn er mwyn creu Proffil Un Dudalen (PUD) .At hynny felly ,datganwyd Llywodraeth Cymru (LlC ,2017) yn y Drafft o’r Bil Anghenion Dysgu Ychwanegol (ADY) , er mwyn ceisio gwella’r cysyniad o gynllunio a darparu cymorth i ddysgwyr 0-25 oed sydd ag ADY , amcan y ddeddf hon yw gosod anghenion , safbwyntiau , dymuniadau a theimladau dysgwyr wrth wraidd y broses . Yn ôl LlC (2018) , nod y fil newydd felly yw cynnig cyfranogiad ymarferol a llais i blant a phobl ifanc yn ystod y cyfnod cynllunio er mwyn ceisio cwrdd â’u ADY. At hynny , datganwyd LlC (2018) yn y ddeddf hon taw ystyr y term CPG yn y cyd destun o gwasanaethau person canolog, yw i wasanaethau person canolog i wreiddio yn yr egwyddor o hawliau , annibyniaeth ,dewis a chynhwysiant. Felly er mwyn ceisio cwrdd ag egwyddorion y Bil Drafft ADY , y mae’r awdur wedi cynllunio gwasanaeth person canolog sydd ar fwriad o roi anghenion a llais plant sydd ag ASA yn gyntaf er mwyn iddynt gael ei gynnwys yn gymdeithasol . Trwy gydol y traethawd hwn felly , bydd yr awdur yn trafod y polisïau a’r fframweithiau deddfwriaethol , damcaniaethau ac arferion perthnasol er mwyn darparu rhesymeg gritigol ar gyfer ei gwasanaeth . Yn ystod y traethawd hwn hefyd , bydd yr awdur yn gwerthuso’n feirniadol y gwahanol fathau a dulliau o CPG trwy werthuso’n feirniadol effeithiolrwydd ei ddull CPG , sef PUD , a’u cymharu gyda dulliau eraill o CPG megis PATHs .Yn olaf bydd yr awdur yn trafod yn feirniadol y cyfleoedd a’r rhwystrau sy’n gysylltiedig ag egwyddorion gwasanaethau CPG ac unigolion sydd ag ASD .
Yn gyntaf felly , yn ôl Claes et al (2010) mae egwyddorion CPG wedi’i seilio ar werthoedd cynhwysiad ac yn edrych yn benodol ar y gefnogaeth sydd angen ar berson er mwyn cael ei anghenion wedi cwrdd â chael eu cynnwys yn eu cymuned . Dywed Marry (2006) bod dulliau CPG yn canolbwyntio ar yr unigolyn ac yn cynnig dewis amgen i fathau traddodiadol o gynllunio a oedd yn seiliedig ar y model meddygol o anabledd ac ond yn asesu angen , dyrannu gwasanaethau a gwneud penderfyniadau i’r unigolion . Yn lle , dywed Sutclif a Birney (2015) mae egwyddorion CPG yn canolbwyntio ar yr unigolyn, wedi’i wreiddio yn y model cymdeithasol , a’i nod yw grymuso pobl sydd yn draddodiadol wedi’u diystyru trwy drosglwyddo pŵer nol iddynt . Fel y crybwyllwyd , mae gwasanaeth yr awdur wedi’i gynllunio ar gyfer plant sydd newydd dderbyn diagnosis o ASD . Er mwyn cefnogi’r angen am wasanaeth person canolog i'r grŵp hwn o blant  , mae canlyniadau o astudiaethau gan Cassidy a Morgan ( 2006) a Jones et al ( 2017) wedi dangos bod y proses meddygol o dderbyn diagnosis o ASA yn anodd , yn hir ac yn achosi llawer o ofid i'r unigolion ac i'r teulu .Yn ogystal dywed fod y broses yn aneglur ac yn aml yn tueddu i anwybyddu anghenion yr unigolion o ganlyniad i natur feddygol y broses o dderbyn diagnosis. Dywed Mastrangelo (2009) ymhellach yn aml nad yw anghenion unigol plant sydd ag ASA yn cael eu cwrdd o ganlyniad i'r cyffredinoli sydd yn digwydd trwy gydol y proses meddygol . At hynny ,dadleuodd National Autistic Society ( 2018, p.3) ‘Autism is a spectrum condition. All autistic people share certain difficulties, but being autistic will affect them in different ways’.  Felly , trwy’r therapi chwarae , nod yr awdur ,wrth ddilyn egwyddorion CPG a gyflwynwyd gan Sanderson , Smith a Lewis (2008) ,yw dathlu unigoliaeth pob plentyn sydd ag ASA trwy sicrhau bod galluoedd y plentyn , eu hannibyniaeth a’u hangen am gymorth sydd wedi’i deilwra iddynt yn cymryd blaenoriaeth dros yr ymatebion meddygol .At hynny , mae’r newid hyn o ran gwasanaethau yn dilyn y fodel feddygol o anabledd, i wasanaethau sydd yn hyrwyddo egwyddorion CPG yn ôl Sanderson ( 2012) wedi rhoi ffocws cryf ar hawliau’r unigolyn ,a gellir felly ei gysylltu’r gyda’r hawliau y nodwyd gan y CCUHP . Mae gwasanaeth yr awdur wedi eu cynllunio yn benodol er mwyn rhoi anghenion unigryw plant sydd ag ASA yn gyntaf dros unrhyw farn feddygol ac felly yn cwrdd â dau hawl penodol o’r CCUHP .Er enghraifft mae gwasanaeth yr awdur wedi ei gynllunio er mwyn cwrdd ag egwyddorion erthygl 3 , sydd yn honni ‘‘the best interests of the child are to be primary consideration in all actions concerning the child’ ( UNCRC ,2018 , t.2) , ynghyd ac erthygl 12 , sydd yn pwysleiso ‘ the most crucial principles is concerned with respecting and acting upon children’s views and opinions’ ( UNCRC ,2018 ,t.6) .
[bookmark: _GoBack]Er hyn , er mwyn sicrhau fod egwyddorion CPG ynghyd a hawliau plant yn cael eu cwrdd , mae’n bwysig yn ôl Emerson ( 2005) ,wrth ddylunio gwasanaeth person canolog ar gyfer plant sydd ag ASA , i gydnabod nodweddion ASD . Yn ôl Hirsh ( 2014) mae ASA yn gyflwr niwro-ddatblygiadol a ddiffinnir yn nhermau anawsterau parhaus mewn cyfathrebu cymdeithasol a chyfraniadau cymdeithasol . Ar un llaw felly, ym marn Dadds a Conn ( 2018) er maent wedi cael eu hyrwyddo yn ddiweddar yn y Bil Drafft ADY yng Nghymru (2018) eu bod yn gyfreithiol i bob plentyn sydd ag ADY i dderbyn Cynllun Datblygiad Unigol (CDU) sydd ag egwyddorion a phroses tebyg i CPG . At hynny, ym marn Dadds a Conn ( 2018) er bydd y newid hwn mewn deddfwriaeth yn annog yr unigolyn i chwarae rhan weithredol iawn yn y broses gynllunio a bydd yn rymus iawn i'r unigolion , mae Kasari a Smith (2013) wedi dadlau bod rhai egwyddorion CPG ,megis rhoi rheolaeth i'r plentyn a rhoi cyfle iddynt i hunan eirioli ,yn gallu gweithredi fel rhwystr i blant sydd ag ASA . Gall hyn yn ôl Kasari a Smith(2013)  cael effaith gwrthdro ar unigolion sydd ag ASA oherwydd gallent deimlo fod egwyddorion megis cael dewis , llais ac annibyniaeth yn anodd , a allai achosi pryder , dryswch ,dicter ac allgau cymdeithasol pellach . Felly mae Hanger , Kurtz a Mai ( 2011) yn dadlau ,er mwyn i egwyddorion CPG i fod yn effeithiol ar gyfer plant sydd ag ASA  , ar adegau bydd agen i'r gweithwyr dod o hyd i ffyrdd o gynnal y gwasanaeth sydd yn darparu cysur , yn enwedig mewn amgylchedd anghyfarwydd megis cyfarfodydd CPG .
Felly gyda hyn mewn golwg , penderfynodd yr awdur i gynllunio eu gwasanaeth gan ddilyn egwyddorion y ‘Flexible Response Service (FRS) Model ynghyd a defnyddio therapi chwarae. Yn ôl Carnaby ,Roberts a Neilson (2011) fodel yw’r FRS a gynlluniwyd gan Bartneriaeth Anabledd Dysgu San Steffan ar gyfer plant ac oedolion sydd ag ASA . Yn ôl Carnaby ,Roberts a Neilson ( 2011) gweithredwyd y fodel FRS fel enghraifft o arfer da o wasanaeth person canolog gan ei fod yn gynnwys tîm cyfunol o weithwyr cymorth medrus a chlinigwyr ac yn gweithio dan dri dylanwad allweddol CPG . Mae'r rhain yn cynnwys cymhwysiad cymdeithasol i bawb , i gael ymagwedd barchus ac empeiraidd tuag at ymddygiad sy’n herio , ac i fod yn rhagweithiol wrth ddiwallu anghenion unigol . Yn ôl Carnaby , Roberts a Nielsen ( 2011) ,yn werthusiad critigol o’r fodel ,dywed gyda'i gilydd mae’r gorlifoedd hyn yn llywio ffordd o weithio sy’n pwysleisio pwysigrwydd o adnabod pobl yn dda er mwyn mynd i'r afael ag agweddau yn amgylchedd yr unigolyn sydd ag ADA sydd yn gallu arwain at gynnydd mewn ymddygiad cyffro ac allgau cymdeithasol. Mewn gwerthusiad pellach o’r fodel hon , darganfodd Hanger et al ( 2014) taw un o’r manteision oedd bod y sesiynau asesu , yn debyg i natur y therapi chwarae sef sylfaen gwasanaeth yr awdur , yn cael eu cynnal mewn ‘lleoliadau diogel’ i gychwyn .Ystyr y cysyniad hwn o ‘safle diogel ‘ yw cynnal y sesiynau cychwynnol o CPG mewn man sydd yn gyfforddus i'r unigolyn sydd ag ASA ac yna symud i amgylcheddau bach mwy heriol er mwyn ceisio dod o hyd i anghenion , hoff bethau a chas bethau’r unigolyn (Hanger et al ,2014).Nodwyd bod y sesiynau hyn yn hanfodol ar gyfer dyblygu asesiadau risg , proffiliau cyfathrebu a chynlluniau cefnogi ymddygiad cadarnhaol ,sydd yn y pendraw yn disgrifio’r dangosyddion o sut mae’r unigolyn yn mwyhau ,ynghyd ar ddangosyddion o beth sydd yn achosi ymddygiad ansefydlog ar ffyrdd maent yn cyfathrebu rhwystredigaeth a gofid ( Hanger et al ,2014)  . Yn ôl Cook ac Abraham ( 2007) mae’r model hwn yn hidlo prif egwyddor damcaniaethwyr Brofenbrenner gan ei fod yn rhoi’r plentyn yng nghanol y gwasanaeth a thrwy bob sesiwn CPG maent yn symud yn raddol o fannau diogel i fannau mwy heriol ym micro system a mesosystem y plentyn ,megis or cartref , i'r ysgol , i'r iard ac efallai i glybiau allanol .Yn ôl Paul ( 2008) y mae hyn wedi cael eu hadnabod yn arfer da gan ei fod ym modd o geisio adnabod cymaint o ffactorau yn amgylchedd ehangach y plentyn sy’n dylanwadu ar eu hymddygiad er mwyn creu PUD manwl ar gyfer sefyllfaoedd gwahanol. Cytunwyd Attwood (2009) gyda Paul ( 2008) fod hyn ym modd o hyrwyddo cynhwysiant cymdeithasol ar gyfer y plentyn trwy ganiatâi iddynt i fynd a’u PUD i'r holl amgylcheddau gwahanol hyn a bydd y rhai o’u cwmpas yn ymwybodol o’u hanghenion unigol a gall addasu’r amgylchedd yn unol â hynny .
Er hyn , er bod llawer o fuddiannau wedi ei darganfod er mwyn cefnogi’r modd hon o weithio , yn ôl Brown ,Mills a Roberts (2009)  maent wedi darganfod ymhellach yn eu gwerthusiad o FRS fod sawl rhwystr i'r fodel .Un or heriau or fodel hyn o weithio yw, bod y fodel yn dibynnu ar weithio rhyngasiantaethol llinynnol ,gan ar adegau dywed gall plentyn sydd ag ASA cael eu cefnogi gan hyd at dri gweithiwr proffesiynol arall ynghyd ar weithwyr allweddol ,sef y therapydd chwarae yn achos yr awdur .O ganlyniad i hyn dywed Brown , Mills a Roberts ( 2009) roedd cyfathrebu rhyngasiantaethol effeithiol yn hanfodol er mwyn i bob asiantaeth rhoi anghenion y plentyn yn gyntaf .Nodwyd hefyd bod rhannu asesiadau risg , strategaethau ac ymyriadau mewn ffordd sy’n arwain at waith CPG cyson yn parhau i fod yn her gan fod diwylliannau sefydliadol gwahanol yn dod at ei gilydd i gefnogi un plentyn. Gyda’r nifer fawr o weithwyr aml-asiantaeth yn gweithio fel rhan or fodel hon , yn aml nododd roedd llais a barn y plentyn yn cael eu hanwybyddu o ganlyniad i farn anghyson gwahanol broffesiynau ynglŷn â sut i gefnogi’r unigolyn gorau (Brown , Mills a Roberts ,2009). Felly wrth ystyried yr her hon o weithio mewn modd CPG gan ddilyn y fodel FRS, mae’n bwysig i'r awdur ystyried yr holl weithwyr proffesiynol eraill a bydd yn cynorthwyo’r plentyn a sicrhau fod yna cyfathrebu a gweithio rhyngasiantaethol effeithiol er mwyn sicrhau taw cynorthwyo’r plentyn yw’r brif egwyddor ei gwasanaeth.
Gan ystyried natur gwasanaeth cynllunio personol yr awdur maent wedi dewis hefyd i ddefnyddio PUD fel ei offer GPC .Er ar un llaw mae Favley et al ( 2000) yn dadlau bod defnyddio PATHs yn galluogi i'r gweithwyr allweddol i gasglu gwybodaeth gyfoethog am yr unigolyn er mwyn ei ddadansoddi a’i syntheseiddio . Ar y llaw arall ,mae Webster ( 2018) yn dadlau yn ystod y camu cynnar o ASA , i ofyn i blentyn, sydd efallai ag anghenion cyfathrebu ,i fynegi eu holl anghenion a breuddwydion er mwyn creu cynllun manwl fel PATHs, gall hyn fod yn dasg anaddas . Wrth gymharu PATH’s a PUD , dadleuodd Webster (2018) fod sesiwn PATHs yn tueddu i bara dau i dair awr ,ac yn aml mae bod mewn un ystafell gyda llawer o bobl am gyfnod hir yn achosi llawer o bryder i unigolion sydd ag ASA .Dadleuodd felly nad yw PATHS yn addas ar gyfer dod i adnabod anghenion cychwynnol y plentyn. Gan ystyried nad yw PATH yn ddull o gasglu gwybodaeth am berson ,ond ffordd o gynllunio uniongyrchol gydag effaith di-oed ac yn canolbwyntio ar freuddwydiai , ym marn Taylor-Brown ( 2012) dadleuodd hefyd nad yw PATHs yn ddull CPG effeithiol ar gyfer y cyfnodau cynnar o ASA . Mae PUD ar y llaw arall , yn ôl Tobell ac O’Donnell ( 2013)  yn sylfaen i bersonoli a gall arwain at newid cadarnhaol i unigolion . Dywed Tobell ac O’Donnell ( 2013) taw nod PUD yw darparu gwybodaeth benodol ar beth sydd yn bwysig i'r plentyn . O ganlyniad mae PUD , yn ôl Sanderson ( 2015)  yn ffordd syml , gyflym ac effeithiol o gyfathrebu anghenion y plentyn gydag eraill gan ei fod yn gofnod uniongyrchol o beth sydd yn bwysig iddynt a sut i’w cefnogi . At hynny mae Beadle-Brown ( 2006) yn cefnogi defnydd yr awdur o PUD gan ddywed fod gweithio mewn modd un i un yn well i blant sydd newydd dderbyn diagnosis o ASA gan nad oes ormod o wrthdyniadau amgylcheddol neu ddylanwadau teuluol ,sydd yn rhoi cyfle teg i'r plentyn cyfrannu yn uniongyrchol yn y sesiynau therapi er mwyn creu eu PUD. Yn ôl White a Rae ( 2016)  mae derbyn y rôl weithredol hon yn ystod y therapi chwarae i leisio neu fynegi eu barn eu hunain am eu hoff bethau a’u chas bethau er mwyn creu PUD wedi ei gosod yn uchel ar Ysgol Cyfranogiad Arnstein .O ganlyniad i natur ASA ac i hyrwyddo’r cysyniad bod anghenion pob plentyn yn unigryw , nod y gwasanaeth hwn yw dathlu unigoliaeth pob plentyn ac i sicrhau eu bod yn cael eu hanghenion wedi cwrdd trwy gyfranogiad llawn yn y proses o gynllunio eu PUD. Er mwyn i'r plant allu cyrraedd y lefelau uchaf o ysgol cyfranogiad Arntsein (1969 ,t.89)  sef i sicrhau bod ‘Children and young people have the initial idea and decide how the project is to be carried out that adults are available but do not take charge and that children involved in every step of the planning and implementation’, mae’r awdur yn ystod y therapi chwarae yn teilwra’r modd cyfathrebu er mwyn sicrhau fod y plentyn yn gallu cael cyfranogiad llawn yn y sesiynau.
At hynny ,dywed yn y Ddeddf Cydraddoldeb (2010) nad oes hawl gan ysgolion drin plentyn sydd ag ADY yn llai ffafriol na’r plant eriall. Yn 2017 dywed LlC ‘Inclusion is a process through which all pupils access commin opportunities in ways relevant to their needs , and which ensures that they fully belong to the schools community’ .Mae manteision o ddarparu gwasanaethau CPG sydd yn sicrhau fod plant gydag ADY yn cael ei chynnwys yn gymdeithasol wedi’u cofnodi gan Berg (2014) . Mae Berg ( 2014) wedi adrodd bod cynhwysiant yn amlygu amgylchedd dysgu cyfoethog sy’n rhoi mwy o ysgogiad ac yn creu amgylchedd gyda disgwyliadau academaidd uwch .Mae hyn yn ôl White a Rae ( 2016) yn annog plant i gymryd mwy o gyfrifoldeb am eu dysgu , gan arwain at hunan barch gwell . Mae Wiele ( 2011) yn dadlau ymhellach fod PUD yn gallu arwain at lefelau cyfranogiad uwch a gwell buddiannau i blant sydd ag ADY gan ddywed fod dosbarthau prif ffrwd yn rhoi llawer o gyfleoedd i blant ddysgu oddi wrth ei chyfoedion gan fod cyd -ddisgyblion yn gallu gweithredu fel modelau rôl gadarnhaol , gan eu cynorthwyo gyda dysgu sgiliau allweddol megis iaith ac ymddygiad derbyniol .Wrth i'r plant hyn cael eu cynnwys yn yr ysgol wrth iddynt rannu eu PUD er mwyn i rai o amgylch i ddeall eu hanghenion, gall hyn arwain at y plentyn i ddatblygu hunan hyder ac yn i deimlo eu bod yn perthyn yn gymdeithasol ( Wiele, 2011)  .
Er hyn , ar y llaw arall , er gwaethaf yr holl fanteision y nodwyd uchod am  egwyddorion CPG , mae astudiaethau or defnydd o CPG gyda phlant a phobl ifanc gan Michaels a Ferrara (2016) wedi darganfod , er bod CPG wedi llwyddo o ran cynyddu presenoldeb plant mewn cyfarfodydd cynllunio , dywed gall eu gwir gyfraniad dal i fod yn gyfunedig  . Mewn gwerthusiad o wasanaethau GPC yn gyffredinol ,darganfod Michaels a Ferrara  ( 2016) taw un her sydd i CPG yw , gall fod cyfyngiadau o ran cyfranogiad y plant i leisio eu barn oherwydd eu hoedran neu eu galluoedd . Mae’r canfyddiadau’n dangos pan fydd disgybl yn ifanc neu’n ddi-eiriol, fel gallent fod yn wasanaeth yr awdur , yn aml mae’r teuluoedd yn mynnu eu bod yn cynnig gwybodaeth ar eu rhan . O ganlyniad i'r her hon felly , nad yw’r plentyn yn cyfranogi yn llawn , nad yw egwyddorion CPG yn cael eu cwrdd ,ac o ganlyniad gall hyn arwain at y plentyn yn cael eu hanwybyddu a'u hallgau ymhellach . Yn ogystal â hyn , ym marn Holburn (2007) mewn gwasanaethau CPG gall fod yna elfen o ‘bositifiaeth eithafol’ pan fydd agen i unigolyn mynegi eu breuddwydion .  Yn ôl Holburn (2007) mae’n bwysig i'r amcanion ar freuddwydion felly i fod yn realistig, gan ddadleuodd pan fo ‘positifiaeth eithafol’ yn bodoli mae yna risg o gyfrannu at ddatblygiad o nodau afrealistig , methiant i gydnabod safbwyntiau gwahanol , yn ogystal â gweld llwyddiannau bach fel methiannau gan nad yw’r nod llawn yn cael eu cwrdd . Yn olaf , o ran yr heriau sydd i waith CPG , roedd Miles et al ( 2015) or farn fod ar adegau mae yna risg o ‘quick fix’ wrth iddynt nodi taw un cwymp cyffredin yn CPG yw’r tueddiad i weithwyr proffesiynol ac asiantaethau cymorth hyrwyddo’r camau cychwynnol CPG yn frwdfrydig ac yna methu o ran dilyn lan y weithred sydd ei angen i gynorthwyo unigolion wrth wireddu eu dyheadau personol .Felly ,er bod sawl ymchwiliad , a damcaniaeth sydd yn cefnogi’r buddiannau sydd i CPG , mae’n bwysig i'r awdur ystyried yr heriau hefyd er mwyn sicrhau fod plant eu gwasanaeth person canolog yn elwa o gael cyfranogiad llawn yn ddewisiadau sydd yn eu hymwneud .
Felly wrth ddod i gasgliad ac i edrych ymlaen at ddyfodol gwasanaethau CPG yng Nghymru,  mae enghraifft o arfer da gan Lywodraeth Cymru o ysgolion yn Sir Caerfyrddin sydd yn dilyn y rhaglen ‘Statements or something better?’ .Dywed LlC (2015) fe wnaeth un ysgol arwain yn y datblygiad o hyrwyddo’r dull CPG yn ysgolion wrth i'r ysgol penderfynu datblygu PUD ar gyfer eu holl ddysgwyr ,nid yn unig y rhai sydd ag ADY . Dywed y pennaeth ‘Following the whole-school training, all members of staff were very positive about the potential use of one-page profiles to support learners’ learning , reflect ‘pupil voice’  , support transition across the key stages and to provide key information for supply teachers’ ( LlC ,2015,t.34) .Yn ôl Llywodraeth Cymru (2017) cafodd hyn effeithiau cadarnhaol iawn i bob plentyn gan yr oedd y staff nawr yn canolbwyntio mwy ar yr hyn sy’n bwysig i'r dysgwyr , mae dysgwyr yn a rhan fwy ymarferol mewn penderfyniadau ac mae’r defnydd o PUD wedi hyrwyddo hunan barch . At hynny , er mwyn cefnogi’r effaith cadarnhaol gall PUD cael ar ddysgwyr sydd ag ASA sydd mewn ysgol prif ffrwd dywed yn un enghraifft o arfer da o blentyn sydd ag ASA
 ‘It has certainly helped us realise the importance of not assuming we know everything. It has helped both family and professionals realise how to support him. They can use the profile as the link to encouraging him to become increasingly independent by offering something that he wants or is important to him, and by putting strategies in place that will enable this to be successful’ ( LlC ,2015 ,t.66) . 
Felly i grynhoi , trwy’r gwerthusiad beirniadol o strategaethau CPG uchod , y mae’n amlwg gweld fod yna newid mawr wedi bod yn ddeddfwriaeth sydd yn hyrwyddo fod plant a phobl ifanc nawr ar hawl i gael cyfranogiad llawn o ran lleisio eu hanghenion a’u barn. Er hyn , fel y nodwyd White a Rae (2016) y mae’n bwysig hefyd cydnabod er bod deddfwriaeth sydd yn cefnogi egwyddorion CPG , mae dal yna nifer o rwystrau ymarferol o ran gwaith CPG sydd rhaid

